Document ID: /roh_data/filtered/fineweb-2-filterrobots_roh.jsonl.gz/64676

Il congedi survegn ina persuna da la famiglia e quai sut la cundiziun che l'uffant è pli giuven che quatter onns. Las duas emnas a disposiziun pon era vegnir retratgas en singuls dis durant l'emprim onn d'adopziun da l'uffant.
En il parlament è il project stà per gronda part incontestà. In'emprova da la sanestra da prolungar il congedi sin 14 emnas, analog al congedi da maternitad, n'ha betg survegnì sustegn da la maioritad. Differents chantuns enconuschan gia in tal congedi. Quai èn per exempel Turitg, Son Gagl u Friburg. L'idea per ina soluziun naziunala era vegnida lantschada il 2013.